VSA, Rusland beskuldig mekaar ná oorlogskepe byna bots | Maroela Media
'n Russiese oorlogskip (links) vaar baie naby aan die USS Chancellorsville (regs) in die Filippynse see (7 Junie 2019) (Foto: Onderoffisier 1ste Klas Christopher J Krucke van die Amerikaanse Vloot via AP)
Die Amerikaanse 7de Vloot het gesê die Russiese oorlogskip het die veiligheid van die USS Chancellorsville en sy bemanning bedreig en hy moes alle enjins op volle krag in trurat sit om 'n botsing te voorkom. 'n Helikopter wat in die gebied was, sou op die Chancellorsville geland het terwyl dit op 'n bestendige roete was, toe die Russiese oorlogskip, wat agter die Amerikaanse skip gevaar het, skielik spoed vermeerder het en die Chancellorsville so naby as 15 m – 30 m genader het.
Clay Doss, woordvoerder vir die Japannees-gebaseerde 7de Vloot, het gesê niemand is beseer nie en hy is ook nie bewus van enige skade aan die skip nie. "Ons beskou Rusland se optrede as uiters onveilig en onprofessioneel en nie in ooreenstemming met die Internasionale regulasies vir die voorkoming van botsings op see (COLREGS) en internasionaal erkende maritieme gebruike nie."
Die VSA het herhaaldelik die afgelope paar jaar gekla dat Russiese vliegtuie baie naby aan Amerikaanse vliegtuie vlieg en die twee lande is ook gereeld in 'n stryd in internasionale lugruimte.
Rusland se weermag beskuldig egter die Chancellorsville daarvan dat hy 'n gevaarlike beweging uitgevoer het deur die baan van die Admiral Vinogradov te kruis. "Die Amerikaanse oorlogskip het skielik van rigting verander en ongeveer 50 m voor die Admiral Vinogradov beweeg," het die weermag in 'n verklaring gesê. "Die bemanning van die Russiese skip moes 'n vinnige beweging uitvoer om 'n botsing te vermy."
Rusland se weermag het gesê sy vloot het 'n radioboodskap gestuur uit betoging.
Die USS Chancellorsville in Indië se Cochin-hawe (27 September 2002) (AP Photo, File)
Is dit nou 'n kwessie van my skip is groter as jou skip…?
Op die een foto kan mens duidelik sien dat die russiese skip van baan verander het en nie die amerikaners nie
Korrek ja – die waterskommeling van Russiese skip verander van rigting.
Wat egter nie so duidelik is , wanneer het Amerikaanse skip spoed verminder – en as hy nie spoed verminder het, sou hy nogsteeds in pad van Russiese skip wees? Sou dit enigsins nodig gewees het vir Rusiese skip om rigting te verander?
Boelie taktiek baie duidelik tot vir leek soos ek om te sien dat die russe met opset teenaan die VSA se skip geseil het.